kalixlouiis/myanmar-wikipedia-corpus huggingface dataset:
ဤဂိုဏ်းကို တည်ထောင်သူများသည် ဗုဒ္ဓသာသနာကို ဖျက်ဆီးလိုသော တိတ္ထိဟောင်းများဖြစ်ပြီး မဟာသင်္ဃိကဂိုဏ်းကဲ့သို့သော ထေရဝါဒမဟုတ်သည့် ဂိုဏ်းခွဲများတွင် ရဟန်းပြုကာ ပိဋကတ်တော်များကို မိမိတို့အလိုအတိုင်း ဖောက်ပြန်ရေးသားခဲ့ကြသည်ဟု ဆိုသည်။
ဝေတုလ္လဝါဒီတို့သည် "ဝေတုလ္လပိဋက" အမည်ရှိသော ၎င်းတို့၏ ကိုယ်ပိုင်ကျမ်းစာများကို ရေးသားခဲ့ကြသည်။
ထိုကျမ်းများသည် မူရင်းပါဠိတော်များနှင့် မညီညွတ်ဘဲ အယူအဆသစ်များကို ထည့်သွင်းထားသော တရားတု၊ တရားယောင်ကျမ်းများ ဖြစ်သည်ဟု ထေရဝါဒဘက်မှ ပြင်းထန်စွာ ရှုတ်ချခဲ့သည်။
သီရိလင်္ကာနိုင်ငံသို့ ရောက်ရှိလာခြင်းနှင့် သမိုင်းဝင်ပဋိပက္ခများ ဝေတုလ္လဝါဒသည် သီရိလင်္ကာနိုင်ငံသို့ ရောက်ရှိလာသောအခါ ထိုစဉ်က ထေရဝါဒ၏ ဗဟိုချက်ဖြစ်သော မဟာဝိဟာရ ကျောင်းတိုက်နှင့် အပြိုင်အဆိုင်ဖြစ်သည့် အဘယဂိရိ ကျောင်းတိုက်တို့အကြား ရာစုနှစ်ပေါင်းများစွာကြာရှည်ခဲ့သော ပဋိပက္ခ၏ မျိုးစေ့ဖြစ်လာခဲ့သည်။
ပထမအကြိမ် နှိမ်နင်းခြင်း (ဘုရင် ဝေါဟာရကတိဿ လက်ထက်): သာသနာနှစ် ၇၅၈-၇၈၀ အတွင်း အဘယဂိရိကျောင်းတိုက်မှ ရဟန်းများသည် ဝေတုလ္လပိဋကကို ဘုရားဟောအစစ်ဟု လက်ခံလာကြသည်။
ထိုအခါ မဟာဝိဟာရကျောင်းတိုက်မှ မထေရ်ကြီးများက ၎င်းသည် အဓမ္မဝါဒဖြစ်ကြောင်း ဆုံးဖြတ်ခဲ့သည်။
ဘုရင် ဝေါဟာရကတိဿသည် ကပိလအမတ်အား စုံစမ်းစေပြီးနောက် ဝေတုလ္လကျမ်းများကို မီးရှို့ဖျက်ဆီးစေကာ ထိုအယူရှိသော ရဟန်းများကို နှိပ်ကွပ်ခဲ့သည်။
ဒုတိယအကြိမ် နှိမ်နင်းခြင်း (ဘုရင် ဂေါဌာဘယ လက်ထက်): သာသနာနှစ် ၇၉၇-၈၁၀ အတွင်း အဘယဂိရိရဟန်းများက ဝေတုလ္လဝါဒကို ပြန်လည်ဖော်ထုတ်ပြန်သည်။
ဘုရင် ဂေါဌာဘယသည် မဟာဝိဟာရမထေရ်တို့၏ အဆုံးအဖြတ်ကိုနာယူ၍ ဝေတုလ္လဝါဒီရဟန်း ၆၀ ကို တိုင်းပြည်မှ နှင်ထုတ်ခဲ့သည်။
သံဃမိတ္တ၏ ပုန်ကန်မှု (ဘုရင် မဟာသေန လက်ထက်): နှင်ထုတ်ခံရသော ရဟန်းတစ်ပါး၏ တပည့်ဖြစ်သူ သံဃမိတ္တ အမည်ရှိ ရဟန်းသည် မဟာဝိဟာရကို အငြိုးထားကာ ဘုရင်မဟာသေနကို သိမ်းသွင်းပြီး မဟာဝိဟာရကျောင်းတိုက်ကို ပြင်းထန်စွာ နှိပ်ကွပ်စေခဲ့သည်။
မဟာဝိဟာရရဟန်းများအား ဆွမ်းမလောင်းရန် အမိန့်ထုတ်ခြင်း၊ ကျောင်းတိုက်များကို ဖျက်ဆီးခြင်းများ ပြုလုပ်ခဲ့ရာ မဟာဝိဟာရသည် ၉ နှစ်တိုင်တိုင် ရဟန်းကင်းမဲ့ကာ ဆိတ်သုဉ်းခဲ့ရသည်။
ဝေတုလ္လဝါဒ၏ အဓိကအယူအဆများ ကထာဝတ္ထုအဋ္ဌကထာတွင် ဖော်ပြထားသော ဝေတုလ္လဝါဒီတို့၏ အဓိကအယူအဆများမှာ အောက်ပါအတိုင်းဖြစ်သည်- ၁။
သံဃာနှင့် အလှူဒါနဆိုင်ရာ အယူအဆ: ပရမတ္ထအားဖြင့် မဂ်တရား၊ ဖိုလ်တရားတို့သည်သာလျှင် အစစ်အမှန် သံဃာ မည်၏။
ထိုမဂ်ဖိုလ်တရားများသည် မည်သည့်အရာကိုမျှ လက်မခံသောကြောင့် သံဃာအား လှူဒါန်းခြင်းသည် အကျိုးမရှိဟု ယူဆသည်။
ဤအယူသည် သမ္မုတိသံဃာ (လက်ရှိရဟန်းတော်များ) ၏ အခန်းကဏ္ဍကို လုံးဝပယ်ဖျက်ရာရောက်သည်။
မြတ်စွာဘုရားရှင်ဆိုင်ရာ အယူအဆ: မြတ်စွာဘုရားသည် လူ့ပြည်သို့ ကိုယ်တိုင်ကြွလာခြင်းမရှိဘဲ တုသိတာနတ်ပြည်၌သာ စံနေတော်မူသည်။
လူ့ပြည်၌ တရားဟောကြားသောသူမှာ ဘုရားရှင်ဖန်ဆင်းထားသော နိမ္မိတရုပ်ပွားတော် မျှသာဖြစ်သည်။
ဤအယူအဆသည် ဘုရားရှင်၏ လူ့ဘဝဖြစ်စဉ်ကို ပယ်ရှားပြီး လောကုတ္တရာသဘာဝကိုသာ အလေးပေးသော မဟာယာနအယူအဆနှင့် နီးစပ်သည်။
တရားဟောကြားခြင်းဆိုင်ရာ အယူအဆ: တရားတော်များကို ဘုရားကိုယ်တိုင်မဟောဘဲ ဖန်ဆင်းထားသော ရုပ်ပွားတော်နှင့် အရှင်အာနန္ဒာတို့ကသာ ဟောကြားသည်ဟု ဆိုသည်။
မေထုန်မှုဆိုင်ရာ အယူအဆ: ၎င်းတို့၏ အလွန်အငြင်းပွားဖွယ်ရာ အယူအဆမှာ "တူညီသော အလိုဆန္ဒတစ်ခုရှိလျှင် မေထုန်မှီဝဲခြင်းသည် အပြစ်မရှိ" ဟူသော ဝါဒဖြစ်သည်။
ဥပမာ- သနားငဲ့ညှာမှုဖြင့်ဖြစ်စေ၊ နောင်သံသရာ၌ အတူတကွဖြစ်လိုသော ဆုတောင်းဖြင့်ဖြစ်စေ အလိုတူပါက မေထုန်ပြုနိုင်သည်ဟု ယူဆကြသည်။
ဤအချက်ကြောင့် ထေရဝါဒီတို့က ၎င်းတို့ကို "သူယုတ်မာဝါဒ" ဟု ပြင်းထန်စွာ ကဲ့ရဲ့ခဲ့ကြသည်။
မဟာယာနဗုဒ္ဓဘာသာနှင့် ဆက်စပ်မှု အသင်္ဂ၏ အဘိဓမ္မသမုစ္စယကျမ်း တွင် `ဝေတုလ္လ` ကို `ဝေပုလ္လ` (ကျယ်ပြန့်သော) ဟု အဓိပ္ပာယ်ဖွင့်ပြီး ၎င်းသည် ဗောဓိသတ္တပိဋက (ဘုရားအလောင်းကျမ်းစာ) ဖြစ်သည်ဟု ရှင်းလင်းစွာ ဖော်ပြထားသည်။
ထို့ပြင် လူတိုင်းဘုရားဖြစ်နိုင်သည်ဟု ဟောကြားသော သဒ္ဓမ္မပုဏ္ဍရိကသုတ္တန် (Lotus Sutra) ကဲ့သို့သော မဟာယာနကျမ်းများပါ အယူအဆများသည် ဝေတုလ္လဝါဒ၏ လက္ခဏာများနှင့် ကိုက်ညီနေပါသည်။
ဤအချက်များကြောင့် ဝေတုလ္လဝါဒသည် သီရိလင်္ကာသို့ အစောပိုင်းရောက်ရှိလာသော မဟာယာနအယူအဆတစ်ရပ်အဖြစ် သတ်မှတ်နိုင်ပါသည်။
ဝိသုဒ္ဓိမဂ်-မြန်မာပြန်- မဟာစည်ဆရာတော် ဆက်စပ်ဖတ်ရှုရန် ပြင်ပလင့်များ ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ။
တောင်ဗီယက်နမ်၊ တရားဝင် ဗီယက်နမ်သမ္မတနိုင်ငံ() သည် ၁၉၅၅ မှ ၁၉၇၅ ခုနှစ်အထိတည်ရှိသောနိုင်ငံဖြစ်သည်။
တိုင်းပြည်သည် စစ်မဲ့ဇုန် ၏ တောင်ဘက်တွင် ရှိနေသည်။
ကဏ္ဍ:Lang-xx တမ်းပလိတ် အသုံးပြုထားသော စာမျက်နှာများ ကဏ္ဍ:အင်္ဂလိပ်ဘာသာစကား ပါဝင်သော ဆောင်းပါးများ ကဏ္ဍ:ပြင်သစ်ဘာသာစကား ပါဝင်သော ဆောင်းပါးများ ကဏ္ဍ:ဗီယက်နမ်ဘာသာစကား ပါဝင်သော ဆောင်းပါးများ ကဏ္ဍ:ယခင်က တည်ရှိခဲ့သော နိုင်ငံများ ကဏ္ဍ:ဗီယက်နမ်နိုင်ငံ၏ သမိုင်း။
ဘူမ်ကျိုင်းထိုင်းပါတီ (ထိုင်း: พรรคภูมิใจไทย, အင်္ဂလိပ်: Bhumjaithai Party, အတိုကောက်: BJT) သည် ထိုင်းနိုင်ငံရှိ အဓိကကျသော ရှေးရိုးစွဲ လူကြိုက်များဝါဒီ (conservative populist) နိုင်ငံရေးပါတီတစ်ခုဖြစ်သည်။
၎င်းကို ၂၀၀၈ ခုနှစ် နိုဝင်ဘာလ ၅ ရက်နေ့တွင် စတင်တည်ထောင်ခဲ့ပြီး၊ ၂၀၀၈ ခုနှစ် ဒီဇင်ဘာလ ၂ ရက်နေ့တွင် ၎င်း၏ ရှေ့ပြေးဖြစ်သော ကြားနေဒီမိုကရက်တစ်ပါတီ (Neutral Democratic Party - PMT) အပါအဝင် ပြည်သူ့အင်အားပါတီ (People's Power Party - PPP) နှင့် ထိုင်းနိုင်ငံတော်ပါတီ (Thai Nation Party) တို့ကို ဖျက်သိမ်းရန် ဖွဲ့စည်းပုံအခြေခံဥပဒေဆိုင်ရာတရားရုံး၏ ဆုံးဖြတ်ချက်ကို ကြိုတင်ခန့်မှန်း၍ ဖွဲ့စည်းခဲ့ခြင်းဖြစ်သည်။
ပါတီများဖျက်သိမ်းပြီးနောက် PMT ၏ အဖွဲ့ဝင်ဟောင်းများနှင့် PPP မှ နေဝင်းမိတ်ဆွေများ (Friends of Newin) အဖွဲ့တို့သည် ဤပါတီသို့ ကူးပြောင်းဝင်ရောက်ခဲ့ကြသည်။
လက်ရှိတွင် ၎င်းသည် အတိုက်အခံပါတီများထဲတွင် ဒုတိယအကြီးဆုံးပါတီဖြစ်သည်။
ပါတီနိုင်ငံရေးအယူဝါဒ ဘူမ်ကျိုင်းထိုင်းပါတီသည် လူကြိုက်များဝါဒီ (populist) မူဝါဒများကို အခြေခံထားသည်။
၎င်း၏ မူဝါဒအချို့ကို သက်ဆင်ရှင်နာဝပ်ထရာ၏ လူကြိုက်များဝါဒီ ထိုင်းရတ်ထိုင်းပါတီ (Thai Rak Thai) နှင့် ၎င်း၏ ဒုတိယအသွင်အပြင်ဖြစ်သော PPP တို့မှ ဆွဲထုတ်ထားခြင်းဖြစ်သည်။
ဤပါတီသည် ဘူရီရမ်ခရိုင် (Buriram) တွင် ခိုင်မာသော အခြေခံအင်အားရှိသည်။
ဘူမ်ကျိုင်းထိုင်းပါတီမှ ဝန်ကြီးချုပ်များ အမည်ပုံတာဝန်ကာလအနုထင် ချန်ဝီရကွန်း141x141pxTBD မှတ်စု ကိုးကား ကဏ္ဍ:ထိုင်းနိုင်ငံရှိ နိုင်ငံရေးပါတီများ။
ငွိအန့်ဗန်းထျောင်(; ၅ ဧပြီ ၁၉၂၃ – ၂၉ စက်တင်ဘာ ၂၀၀၁) သည် တောင်ဗီယက်နမ် စစ်အရာရှိနှင့် နိုင်ငံရေးသမားဖြစ်ပြီး တောင်ဗီယက်နမ်နိုင်ငံ၏ သမ္မတအဖြစ် ၁၉၆၇ မှ ၁၉၇၅ အထိဖြစ်သည်။
အကိုးအကား ကဏ္ဍ:အာဏာသိမ်း ခေါင်းဆောင်များ ကဏ္ဍ:၂၀၀၁ ကွယ်လွန်သူများ ကဏ္ဍ:၁၉၂၃ မွေးဖွားသူများ။
ပြည်သူ့လွတ်မြောက်ရေးတပ်မတော် (အင်္ဂလိပ်: People's Liberation Army) သည် မြန်မာနိုင်ငံရှိ စစ်အာဏာရှင်စနစ်ကို တိုက်ဖျက်ရန် ဖွဲ့စည်းထားသော လက်နက်ကိုင်တော်လှန်ရေးအဖွဲ့အစည်းတစ်ခု ဖြစ်သည်။
၎င်းသည် ဗမာပြည်ကွန်မြူနစ်ပါတီ (ဗကပ) ၏ လက်နက်ကိုင်တပ်ဖွဲ့အဖြစ် ရပ်တည်သည်။
ပေါ်ပေါက်လာပုံ PLA ကို ၂၀၂၁ ခုနှစ် မတ်လ ၁၅ ရက်နေ့တွင် အမာခံကေဒါ ၃၂ ဦးဖြင့် ကချင်လွတ်မြောက်ရေးအဖွဲ့ (KIO/KIA) အခြေစိုက်ရာ လိုင်ဇာ၌ စတင်ဖွဲ့စည်းခဲ့သည်။
PLA အဖွဲ့ဝင်များသည် KIA ထံတွင် စစ်ပညာသင်ယူခဲ့ပြီး ကိုးကန့်တပ်ဖွဲ့ (MNDAA) ၏ အကူအညီဖြင့် လက်နက်များ တပ်ဆင်ခဲ့သည်။
၎င်း၏ဖွဲ့စည်းမှုသည် ၁၉၈၉ ခုနှစ်တွင် ဗမာပြည်ကွန်မြူနစ်ပါတီ၏ လက်နက်ကိုင်တပ်ဖွဲ့ ပြိုကွဲပြီးနောက် ၂၀၂၁ ခုနှစ် နွေဦးတော်လှန်ရေးနှင့်အတူ ပါတီ၏ စစ်ရေးလက်တံကို ပြန်လည်ဆန့်ထုတ်လာခြင်း ဖြစ်သည်။
ရည်မှန်းချက်နှင့် လုပ်ငန်းစဉ်များ PLA ၏ အဓိကရည်မှန်းချက်မှာ အဖိနှိပ်ခံပြည်သူများအတွက် တိုက်ပွဲဝင်ရန်နှင့် လက်နက်ကိုင်တော်လှန်ရေးဖြင့် စစ်အာဏာရှင်စနစ်ကို အပြီးတိုင် ချေမှုန်းရန် ဖြစ်သည်။
ပြည်သူ့ဒီမိုကရေစီတော်လှန်ရေး အောင်မြင်ပြီးပါက ပစ္စည်းမဲ့လူတန်းစား ဦးဆောင်သော ပြည်သူ့ဒီမိုကရေစီအာဏာကို ထူထောင်ကာ တန်းတူသွေးစည်းသည့် ပြည်သူ့ဒီမိုကရေစီသမ္မတနိုင်ငံတော်သစ်ကို တည်ဆောက်ရန်လည်း ရည်မှန်းထားသည်။
ဖွဲ့စည်းပုံနှင့် လှုပ်ရှားမှုနယ်မြေ လက်ရှိတွင် PLA တပ်မတော်သည် အင်အား ထောင်နှင့်ချီရှိပြီး စစ်ဒေသ လေးခုနှင့် မြို့ပြလုပ်ငန်းဟူ၍ ခွဲခြားလှုပ်ရှားသည်။
စစ်ဒေသများမှာ- စစ်ဒေသ (၁) - စစ်ကိုင်းတိုင်း စစ်ဒေသ (၂) - တအာင်းဒေသ စစ်ဒေသ (၈) - တနင်္သာရီတိုင်း (တောင်ပိုင်း) စစ်ဒေသ (၉) - ကိုးကန့်ဒေသ PLA သည် ဗမာပြည်ကွန်မြူနစ်ပါတီ၏ နိုင်ငံရေးဦးဆောင်မှုအောက်ရှိ ဗဟိုနိုင်ငံရေးဌာနက လည်ပတ်ပြီး တပ်ဖွဲ့ဝင်များ လိုက်နာရမည့် "တပ်မတော်သားလက်စွဲ" ကိုလည်း ထုတ်ပြန်ထားသည်။
ဤလက်စွဲတွင် ဗမာပြည်ကွန်မြူနစ်ပါတီ၏ လုပ်ငန်းစဉ်၊ သဘောတရားအခြေခံ၊ စည်းရုံးရေးမူ၊ တပ်မတော်၏ ကြန်အင်လက္ခဏာနှင့် တော်လှန်ရေးရည်မှန်းချက်များ ပါဝင်သည်။
မဟာမိတ်များနှင့် ပူးပေါင်းဆောင်ရွက်မှု PLA သည် အဖိနှိပ်ခံပြည်သူများ လုံးဝလွတ်လပ်ရေးအတွက် စစ်အာဏာရှင်စနစ် လုံးဝအမြစ်ပြတ်ရေးကို ပန်းတိုင်အဖြစ် သတ်မှတ်ထားသည့် မည်သည့်အဖွဲ့အစည်းနှင့်မဆို မဟာမိတ်ပြုလုပ်သည်။
မဟာမိတ်ဖွဲ့စည်းရေး အခြေခံမူမှာ "တူတာတွဲလုပ် မတူတာခွဲလုပ်" ဖြစ်သည်။
တပ်ပေါင်းစုဖွဲ့စည်းရာတွင် လက်တွေ့အခြေအနေများနှင့် ဆီလျော်အောင် ဒေသဆိုင်ရာ စစ်ရေးအခြေခံသည့် တပ်ပေါင်းစုများကို တည်ဆောက်ရန် ရည်ရွယ်သည်။
၂၀၂၂ ခုနှစ် ဩဂုတ်လမှစတင်ကာ PLA သည် စစ်အုပ်စုကို တိုက်ခိုက်သည့် စစ်ဆင်ရေးများတွင် ပါဝင်လာခဲ့သည်။
၎င်းတို့၏ လှုပ်ရှားနယ်မြေအတွင်းရှိ ပြည်သူ့ကာကွယ်ရေးတပ်မတော် (PDF) နှင့် အခြားဒေသခံတော်လှန်ရေးလက်နက်ကိုင်အင်အားစုများနှင့် ပူးပေါင်း၍ စစ်ကိုင်းတိုင်း၊ တန့်ဆည်မြို့နယ်အတွင်း တိုက်ပွဲများ ဖော်ဆောင်ခဲ့သည်။
ထို့အပြင် မကွေးတိုင်းအခြေစိုက် People’s Democratic Army (PDA)၊ ဗမာပြည်သူ့လွတ်မြောက်ရေးတပ်တော် (BPLA) နှင့် ဗမာအမျိုးသားတော်လှန်ရေးတပ်မတော် (BRNA) တို့နှင့်လည်း မဟာမိတ်ပြုလုပ်ထားသည်။
ထင်ရှားသည့် လှုပ်ရှားမှုများ ၂၀၂၃ ခုနှစ်၊ အောက်တိုဘာလ - မြောက်ပိုင်းမဟာမိတ်သုံးဖွဲ့ ဦးဆောင်သည့် ၁၀၂၇ စစ်ဆင်ရေးတွင် PLA တပ်ဖွဲ့ဝင်များ ပူးပေါင်းပါဝင် တိုက်ပွဲဝင်ခဲ့သည်။
ဤစစ်ဆင်ရေးကို ကိုးကန့်ဒေသတွင် စုဖွဲ့သည့် မဟာမိတ်အင်အားစု ၆၁၁ ဖြင့် ဆင်နွှဲခဲ့ခြင်းဖြစ်ပြီး PLA လည်း ပါဝင်ခဲ့သည်။
သိန္နီမြို့သိမ်းတိုက်ပွဲ - ၁၀၂၇ စစ်ဆင်ရေး၏ အစိတ်အပိုင်းတစ်ခုဖြစ်သည့် သိန္နီမြို့သိမ်းတိုက်ပွဲတွင် PLA ရဲဘော် ၁၂ ဦးအထိ ကျဆုံးခဲ့သည်။
၎င်းတို့ကို "သိန္နီတိုက်ပွဲ အာဇာနည်" များအဖြစ် ၂၀၂၄ ခုနှစ် ဇန်နဝါရီ ၁၅ ရက်တွင် PLA က ဂုဏ်ပြုမှတ်တမ်းတင်ခဲ့သည်။
စစ်ကိုင်းတိုင်း စစ်ဒေသ (၁) - စစ်ကိုင်းတိုင်း စစ်ဒေသ (၁) အတွက် တိုင်းတပ်ဖွဲ့ကို စတင်တည်ဆောက်သူ နိုင်ငံရေးမှူး ရဲဘော် နှင်းမောင် (ခ) ရဲဘော်အောင်ဘညိုသည် ၂၀၂၂ ခုနှစ် ဒီဇင်ဘာ ၃ ရက်တွင် စစ်အုပ်စု၏ လက်ချက်ဖြင့် ကျဆုံးခဲ့သည်။
အမျိုးသားညီညွတ်ရေးအစိုးရ (NUG) နှင့် ဆက်စပ်မှု PLA သည် အမျိုးသားညီညွတ်ရေးအစိုးရ (NUG) ကာကွယ်ရေးဝန်ကြီးဌာန (MOD) လက်အောက်ခံတပ် မဟုတ်သော်လည်း MOD ၏ အဆင့်ဆင့်ကွပ်ကဲမှုအောက်၌ ပူးတွဲလှုပ်ရှားသည်ဟု မီဒီယာများက ဖော်ပြသည်။
သို့သော် အမှတ် (၁) စစ်ဒေသ စစ်ကိုင်းတိုင်းအတွင်း၌ လှုပ်ရှားနယ်မြေဆိုင်ရာ ပြဿနာများ ရှိခဲ့ဖူးသည်။
၂၀၂၃ ခုနှစ် ဒီဇင်ဘာလတွင် စစ်ကိုင်းတိုင်း၊ ရွှေဘိုမြို့နယ်အတွင်း PLA တပ်ဖွဲ့များ၏ ဖြတ်သန်းသွားလာမှုကို MOD လက်အောက်ခံတပ်ရင်းများက ဟန့်တားခဲ့ခြင်းကြောင့် ညီညွတ်ရေးနှင့် ပြည်သူ့ယုံကြည်မှုကို ထိခိုက်နိုင်ကြောင်း အမှတ် (၁) စစ်ဒေသ၊ ဒေသကော်မတီက ထုတ်ပြန်ခဲ့ဖူးသည်။
လူမှုရေးလုပ်ငန်းများ ၁၀၂၇ စစ်ဆင်ရေးနောက်ပိုင်းတွင် PLA သည် ၎င်းတို့အခြေစိုက်ရာ စစ်ဒေသများအတွင်းရှိ မဟာမိတ်များနှင့် ပူးပေါင်းကာ စစ်ရေးလှုပ်ရှားမှုများ ဆက်တိုက်ပြုလုပ်သည့်အပြင် စစ်ရှောင်ပြည်သူများကို ကူညီကယ်ဆယ်ရေးနှင့် လူထုကျန်းမာရေးဝန်ဆောင်မှုများကိုလည်း ဆောင်ရွက်လျက်ရှိသည်။
အမျိုးသမီးများ ပါဝင်မှု PLA တွင် အမျိုးသမီးများ၏ ပါဝင်မှုသည် အားကောင်းသည်။
၂၀၂၄ ခုနှစ် ဧပြီလအတွင်းက အမှတ် (၁) စစ်ဒေသတွင် ပြုလုပ်ခဲ့သော အခြေခံစစ်ပညာသင်တန်းတွင် အမျိုးသမီးပါဝင်မှု ရာခိုင်နှုန်း ၂၀ အထိ ရှိခဲ့သည်။
ကိုးကား ကဏ္ဍ:၂၀၂၁ နောက်ပိုင်း ဖွဲ့စည်းသည့် တော်လှန်ရေးဆိုင်ရာ အဖွဲ့များ။
မြင်းကကုန်း သည် မြန်မာနိုင်ငံ၊ ဧရာဝတီတိုင်းဒေသကြီး၊ လပွတ္တာခရိုင် လပွတ္တာမြို့နယ် လွှဇာ ကျေးရွာအုပ်စုတွင် တည်ရှိသော ရွာဖြစ်သည်။
စိုက်ပျိုးရေးလုပ်ငန်းကို အဓိကထားလုပ်ကိုင်ကြပြီး ရေလုပ်ငန်းကိုလည်း လုပ်ကိုင်ကြသည်။
လူဦးရေ ၂၀၁၄ ခုနှစ် လူဦးရေသန်းခေါင်စာရင်းအရ ၂၃၀ဦး နေထိုင်သည်။
လမ်းပန်းဆက်သွယ်ရေး အနီးနားရှိရွာများဖြစ်သော ဇင်ပြွန်းကုန်း ၊လွှဇာ ၊ဒေါင့်ကြီးကုန်း စသည့်ရွာများသို့ ကုန်းလမ်းခရီးဖြင့် သွားလာနိုင်သော်လညး လမ်းပန်းဆက်သွယ်ရေးခက်ခဲသဖြင့် ရေလမ်းခရီးကိုသာ အဓိကထား အသုံးပြုကြသည်။
ရေလမ်းကြောင်းဖြင့် မြင်းကကုန်း မှတဆင့် လပွတ္တာ မြို့သို့ နေ့စဉ်ပြေးဆွဲသည့် သင်္ဘောခရီးစဉ်ရှိသည်။
အမောက်ဆီဆီလင်(amoxicillin)သည် ပင်နီဆလင်အုပ်စုဝင် အမိုင်နို ပင်နီဆလင်အမျိုးအစား ပဋိဇီဝဆေးတစ်မျိုးဖြစ်သည်။
နားပိုးဝင်ရောင်ရမ်းခြင်း၊ လည်ချောင်းနာခြင်း၊ အဆုတ်ရောင်ရမ်းခြင်း၊ အရေပြားပိုးဝင်ခြင်း၊ သွားပြည်တည်နာနှင့် ဆီးလမ်းကြောင်းပိုးဝင်ခြင်းများကဲ့သို့သော ဘက်တီးရီးယားပိုး ကူးစက်ခြင်းအား ကုသရာတွင်သုံးသည်။
သောက်ဆေး သို့မဟုတ် ထိုးဆေးအဖြစ် ရနိုင်သည်။
အဖြစ်များသော ဆိုးကျိုးတွင် အော့အန်ချင်ခြင်းနှင့် အင်ပျင်ထခြင်းတို့ ပါဝင်သည်။
မှိုပိုးကူးစက်နိုင်ခြေတိုးလာခြင်း yeast infections၊ ကလာဗူလာနစ်အက်စစ်နှင့် တွဲစားပါက ဝမ်းလျှောခြင်း ဖြစ်စေတတ်သည်။
ပင်နီဆလင်နှင့် ဓာတ်မတည့်သူများအား ၎င်းဆေးကို အသုံးမပြုစေသင့်ပါ။
ကျောက်ကပ်ပျက်စီးသူများ သုံးစွဲနိုင်သော်လည်း ဆေးပမာဏကို လျော့သုံးရန် ညွန်ကြားထားသည်။
ကိုယ်ဝန်ဆောင်ချိန်နှင့် မိခင်နို့တိုက်ကျွေးချိန်၌ အသုံးပြုမှုအတွက် အန္တရာယ်ဖြစ်သည့် လက္ခဏာ မတွေ့ရပါ။
အမောက်စလင်မှာ β-lactam အုပ်စုဝင် ပဋိဇီဝဆေးဖြစ်သည်။
အမောက်စလင် (အမောက်စဆီလမ် ဟုအသံထွက်သည်) ကို ၁၉၅၈ ခုနှစ်တွင် ဖော်ထုတ်ခဲ့ပြီး ၁၉၇၂ ခုနှစ်၌ ဆေးဘက်တွင် အသုံးပြုမှု စတင်ခဲ့သည်။
အမေရိကန်ပြည်ထောင်စုတွင် Amoxil ကို ၁၉၇၄ တွင် ဆေးဘက်၌ အသုံးပြုခွင့်ပေးခဲ့ပြီး ဗြိတိန်တွင် ၁၉၇၇ ၌ အသုံးပြုခွင့် ပေးခဲ့သည်။
ဤဆေးသည် ကမ္ဘာ့ကျန်းမာရေးအဖွဲ့၏ မရှိမဖြစ်ဆေးဝါးစာရင်းတွင် ပါဝင်သည်။
ဦးဇော်ဦးသည် မြန်မာ့တပ်မတော်မှ အငြိမ်းစားအရာရှိတစ်ဦးဖြစ်ပြီး လက်ရှိတွင် အိန္ဒိယနိုင်ငံဆိုင်ရာ မြန်မာသံအမတ်ကြီး အဖြစ်တာဝန်ထမ်းဆောင်နေသည်။
ပညာအရည်အချင်း ဦးဇော်ဦးသည် မြန်မာနိုင်ငံ စစ်တက္ကသိုလ် (Defence Services Academy) မှ သိပ္ပံဘွဲ့ (B.Sc - D.S.A) ရရှိခဲ့သည်။
ထို့အပြင် ကာကွယ်ရေးဆိုင်ရာ မဟာဘွဲ့ (Master of Defence Studies) နှင့် ဥပဒေဒီပလိုမာဘွဲ့လွန် (Postgraduate Diploma in Law) များကိုလည်း ရရှိထားသူဖြစ်သည်။
ဝန်ထမ်းဘဝ ဦးဇော်ဦးသည် ၂၀၁၉ ခုနှစ် စက်တင်ဘာလမှ ၂၀၂၃ ခုနှစ် မေလအထိ တရုတ်ပြည်သူ့သမ္မတနိုင်ငံဆိုင်ရာ မြန်မာစစ်သံမှူး (ကြည်း၊ ရေ၊ လေ) အဖြစ် တာဝန်ထမ်းဆောင်ခဲ့သည်။
၎င်း၏ သံတမန်လုပ်ငန်းကို ၂၀၂၃ ခုနှစ် ဇူလိုင်လတွင် စတင်ခဲ့သည်။
၂၀၂၄ ခုနှစ်၊ စက်တင်ဘာ ၁၄ ရက်တွင် ဦးဇော်ဦးကို နစကအစိုးရ၏ နိုင်ငံတော်ဝန်ကြီးချုပ် မင်းအောင်လှိုင်ကအိန္ဒိယသမ္မတနိုင်ငံဆိုင်ရာ အထူးအာဏာကုန်လွှဲအပ်ခြင်းခံရသော ပြည်ထောင်စုသမ္မတမြန်မာနိုင်ငံတော် သံအမတ်ကြီးအဖြစ် ခန့်အပ်လိုက်သည်။
၂၀၂၅ ခုနှစ်၊ ဖေဖော်ဝါရီ ၁၉ ရက်တွင် ဦးဇော်ဦးကို နစကအစိုးရ၏ နိုင်ငံတော်ဝန်ကြီးချုပ် မင်းအောင်လှိုင်က ၎င်း၏လက်ရှိ တာဝန်ဝတ္တရားများအပြင် အီရန်အစ္စလာမ်မစ်သမ္မတနိုင်ငံဆိုင်ရာ အထူးအာဏာကုန်လွှဲအပ် ခြင်းခံရသော ပြည်ထောင်စုသမ္မတမြန်မာနိုင်ငံတော် သံအမတ်ကြီးအဖြစ် ပူးတွဲခန့်အပ်လိုက်သည်။
၂၀၂၅ ခုနှစ် ဩဂုတ် ၁၀ ရက်တွင် တီဟီရန်မြို့ရှိ သမ္မတနန်းတော်၌ အီရန်အစ္စလာမ်မစ် သမ္မတနိုင်ငံ သမ္မတမစ္စတာ မာဆော့ပါဇက်ရှ်ကီရမ်ထံ သံအမတ်ကြီး ဦးဇော်ဦးသည် ၎င်း၏ ခန့်အပ်လွှာကို ပေးအပ်ခဲ့သည်။
ပုဂ္ဂိုလ်ရေးဆိုင်ရာ အချက်အလက် ဦးဇော်ဦးသည် ဒေါ်ပွင့်နွယ်ဝေ နှင့် လက်ထပ်ထားပြီး သမီးတစ်ဦး ထွန်းကားခဲ့သည်။
ကိုးကား ကဏ္ဍ:မြန်မာ သံအမတ်ကြီးများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ) ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ ကဏ္ဍ:စစ်တက္ကသိုလ် ကျောင်းဆင်းများ ကဏ္ဍ:စစ်မှုထမ်းဟောင်း သံအမတ်ကြီးများ။
ဦးဇော်သန်းသင်းသည် လက်ရှိတွင် ပြည်ထောင်စုအစိုးရအဖွဲ့ရုံး၏ အမြဲတမ်းအတွင်းဝန် ဖြစ်ပြီး နိုင်ငံတော်စီမံအုပ်ချုပ်ရေးကောင်စီ၏ ပြည်ထောင်စုအစိုးရအဖွဲ့ဝင် တစ်ဦး ဖြစ်သည်။
ဝန်ထမ်းဘဝ ဂုဏ်ပြုခြင်း ၂၀၂၃ ခုနှစ် ၊ ဇန်နဝါရီလ ၄ ရက်တွင် နိုင်ငံတော်စီမံအုပ်ချုပ်ရေးကောင်စီ၏ အမိန့်ကြော်ငြာစာအမှတ် ၁၂ /၂၀၂၃ အရ ကောင်စီဥက္ကဋ္ဌက ဦးဇော်သန်းသင်းအား စွမ်းဆောင်မှုဆိုင်ရာဂုဏ်ထူးဆောင်ဘွဲ့ဖြစ်သော ဝဏ္ဏကျော်ထင်ဘွဲ့ကို ချီးမြှင့်အပ်နှင်းလိုက်သည်။
ကိုးကား ကဏ္ဍ:မြန်မာ နိုင်ငံ့ဝန်ထမ်းများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)။
ဟိုကူဆိုင်၏ ဖူဂျီတောင် မြင်ကွင်း ၂၄ ခု သည် အမေရိကန် စာရေးဆရာ Roger Zelazny|ရိုဂျာ ဇီလက်နီ ၏ သိပ္ပံစိတ်ကူးယဉ် ဝတ္ထုတိုတစ်ပုဒ်ဖြစ်ပြီး၊ ၁၉၈၅ ခုနှစ် ဇူလိုင်လတွင် အိုက်ဇက် အာဆီမော့ဖ်၏ သိပ္ပံစိတ်ကူးယဉ် မဂ္ဂဇင်း ၌ ပထမဆုံး ထုတ်ဝေခဲ့သည်။
ဤဝတ္ထုသည် ၁၉၈၆ ခုနှစ်တွင် ဟူးဂိုး အကောင်းဆုံး ဝတ္ထုတို ဆုကို ရရှိခဲ့ပြီး၊ ၁၉၈၅ ခုနှစ်တွင် Nebula Award for Best Novella-နက်ဗျူလာ အကောင်းဆုံး ဝတ္ထုတို ဆုအတွက်လည်း ဆန်ခါတင်စာရင်းဝင်ခဲ့သည်။
ဤဝတ္ထုသည် Hokusai’s Views of Mt. Fuji (ချားလ်စ် တတ်တဲလ်၊ ၁၉၆၅) စာအုပ်မှ တစ်စိတ်တစ်ပိုင်း လှုံ့ဆော်မှုရရှိခဲ့ပြီး၊ ထိုစာအုပ်တွင် ဟိုကူဆိုင် ၏ ဖူဂျီတောင်အား ပုံဖော်ထားသော ပန်းချီ ၂၄ ချပ်ပါရှိသည်။
ဇီလက်နီ၏ ဝတ္ထုတွင် မာရီ ဟူသော ဇာတ်ကောင်သည် ထိုစာအုပ်ကို ဇာတ်လမ်းအတွင်း ဖတ်ရှုလေ့လာသည်။
(ဟိုကူဆိုင်သည် ဖူဂျီတောင်၏ ပုံပေါင်း ၁၀၀ ကျော်ကို ရေးဆွဲခဲ့သော်လည်း၊ သူ၏ အကျော်ကြားဆုံး လက်ရာမှာ ဖူဂျီတောင်၏ ၃၆ မြင်ကွင်း ဖြစ်သည်။
) ဇာတ်လမ်းအကျဉ်း မုဆိုးမတစ်ဦးသည် ဂျပန်နိုင်ငံတွင် ဟိုကူဆိုင် ၏ ဖူဂျီတောင်မြင်ကွင်းများထဲမှ နေရာအချို့သို့ ဘုရားဖူးခရီးထွက်သည်။
နောက်ဆုံးတွင် သူမသည် ဒစ်ဂျစ်တယ်နယ်ပယ်တွင် နီးပါးအားလုံးစွမ်းနိုင်သော သူမ၏ ယခင်ခင်ပွန်းနှင့် ရင်ဆိုင်ရန် ကြိုးပမ်းသည်။
ပြင်ပလင့်ခ်များ category:၁၉၈၅ အမေရိကန် ဝတ္ထုများ category:အမေရိကန် ဝတ္ထုတိုများ category:အမေရိကန် သိပ္ပံစိတ်ကူးယဉ် ဝတ္ထုများ category:ဟူဂို အကောင်းဆုံး ဝတ္ထုတို ဆုရလက်ရာများ category:ဖူဂျီတောင် category:ဂျပန်နိုင်ငံတွင် ဇာတ်အိမ်တည်ထားသော ဝတ္ထုများ category:ဂျပန်မဟုတ်သော ယဉ်ကျေးမှု။
မတော်တဆ ခရီးသွား သည် အန်းတိုင်လာ ၏ ၁၉၈၅ ခုနှစ် ဝတ္ထုတစ်ပုဒ်ဖြစ်ပြီး၊ ပူလစ်ဇာဆု အတွက် ဆန်ခါတင်စာရင်းဝင်ခဲ့ပြီး ၁၉၈၅ ခုနှစ်တွင် အမျိုးသား စာပေ ဝေဖန်ရေး အသင်း ဆုနှင့် ၁၉၈၆ ခုနှစ်တွင် သံအမတ် စာအုပ်ဆုကို ရရှိခဲ့သည်။
ဤဝတ္ထုသည် ၁၉၈၈ ခုနှစ် ဆုရရုပ်ရှင် အဖြစ် ပြန်လည်ရိုက်ကူးခဲ့ပြီး၊ ဝီလျံ ဟတ်၊ ကက်သလင်း တာနာနှင့် ဂျီနာ ဒေးဗစ်တို့ ပါဝင်သရုပ်ဆောင်ခဲ့သည်။
ဂျီနာ ဒေးဗစ်သည် အကယ်ဒမီ အကောင်းဆုံး အမျိုးသမီး ဇာတ်ပို့ဆု ရရှိခဲ့သည်။
ဇာတ်လမ်းအကျဉ်း ဘော်လ်တီမိုး၊ မေရီလန်းတွင် ဇာတ်အိမ်တည်ထားပြီး၊ ခရီးသွားလမ်းညွှန်စာအုပ်များ ရေးသားသူ မေကွန်း လီရီသည် သူ၏ သားငယ် အမြန်စားသောက်ဆိုင်တစ်ခုတွင် သေနတ်ဖြင့် ပစ်ခတ်ခံရပြီး သေဆုံးသွားခဲ့သည်။
သူနှင့် ဇနီး ဆာရာသည် ဝမ်းနည်းမှုတွင် သီးခြားနစ်မွန်းနေကြပြီး၊ အိမ်ထောင်ရေးပြိုကွဲကာ ဆာရာသည် နောက်ဆုံးတွင် အိမ်မှ ထွက်ခွာသွားသည်။
မေကွန်းသည် စိတ်မထိန်းနိုင်သော ခွေးနှင့် ထူးဆန်းသော တီထွင်မှုတစ်ခုကြောင့် ပြုတ်ကျပြီး မစွမ်းမသန်ဖြစ်သွားသောအခါ၊ ထူးဆန်းသော မောင်နှမများဖြစ်သည့် ညီမ ရို့စ်နှင့် အစ်ကိုများ ပို့တာနှင့် ချားလ်စ်တို့နှင့်အတူ မိသားစုအိမ်သို့ ပြန်လည်နေထိုင်သည်။
၎င်းတို့၏ ထူးဆန်းသော အလေ့အထများတွင် မီးဖိုချောင်ဗီဒိုထဲတွင် ကုန်စုံပစ္စည်းများကို အက္ခရာစဉ်အလိုက် စီထားခြင်းနှင့် ဖုန်းမြည်သံကို လျစ်လျူရှုခြင်းတို့ ပါဝင်သည်။
မေကွန်း၏ ထုတ်ဝေသူ ဂျူလီယန် လာလည်သောအခါ၊ ရို့စ်ကို စိတ်ဝင်စားပြီး နောက်ဆုံးတွင် လက်ထပ်ကြသည်။
သို့သော် ရို့စ်သည် နောက်ပိုင်းတွင် သူမ၏ အစ်ကိုများထံ ပြန်လည်ပြောင်းရွှေ့လာပြီး၊ ဂျူလီယန်လည်း နောက်ပိုင်းတွင် မိသားစုတစ်စိတ်တစ်ပိုင်းဖြစ်လာသည်။
မေကွန်းသည် သူ၏ စည်းကမ်းမဲ့ခွေးကို လေ့ကျင့်ပေးရန် ထူးခြားသော မြူရီရယ် ပရစ်ချက်ကို ငှားရမ်းသည်။
မြူရီရယ်သည် ဆာရာနှင့် ဆန့်ကျင်ဘက်ဖြစ်ပြီး၊ ထင်ရှားပြတ်သားပြီး ရိုးရှင်းမှုမရှိသလို၊ ကကြိုးကကြောင် အဝတ်အစားများကို နှစ်သက်သည်။
မေကွန်းနှင့် ဆန့်ကျင်ဘက်ဖြစ်သော မြူရီရယ်သည် သန်မာပြီး အပြင်းအထန် ပြောဆိုတတ်သည်။
သူသည် ကတိကဝတ်သစ်တစ်ခုကို ဆန့်ကျင်သော်လည်း၊ မြူရီရယ်၏ ထိုးထွင်းသိမြင်မှု၊ သန်မာမှုနှင့် အကောင်းမြင်စိတ်တို့ကို ဆွဲဆောင်ခံရပြီး၊ သူမနှင့် သူမ၏ ဖျားနာနေသော သားဖြစ်သူ အလက်ဇန္ဒါတို့နှင့် ဆက်ဆံရေးတစ်ခု စတင်လာသည်။
မြူရီရယ်နှင့် အလက်ဇန္ဒါတို့ကို တောင့်တလာပြီး၊ မေကွန်းသည် ၎င်းတို့၏ ဆင်းရဲသော မြို့ပြရပ်ကွက်ရှိ အိမ်သေးလေးသို့ ပြောင်းရွှေ့နေထိုင်သည်။
မေကွန်းသည် "သူမနှင့်အတူ ရှိနေစဉ် သူ့ကိုယ်သူ အံ့အားသင့်စေသည့် အပြောင်းအလဲများနှင့် ဆင်ဂယ်တန်လမ်းရှိ တစိမ်းနယ်မြေတွင် သူသည် လုံးဝကွဲပြားသူတစ်ဦးဖြစ်လာသည်" ဟု ခံစားရသည်။
ဆာရာသည် ဤဖြစ်ပေါ်တိုးတက်မှုများကို သိရှိသောအခါ၊ သူမနှင့် မေကွန်းတို့ ပြန်လည်သင့်မြတ်ရန် ဆုံးဖြတ်ပြီး၊ မေကွန်းအား ၎င်းတို့၏ အနာဂတ်နှင့်ပတ်သက်၍ ဆုံးဖြတ်ချက်တစ်ခု ချမှတ်ရန် တွန်းအားပေးသည်။
ဝေဖန်မှုများ ထူးသင်း သတင်းစာ တွင် လာရီ မက်မာထရီက "တိုင်လာသည် မိသားစုများ၏ နေ့စဉ်ဘဝတွင် ဝမ်းနည်းမှုနှင့် ရောယှက်နေသော ပျော်ရွှင်မှုကို ထင်ရှားစွာ ပြသထားပြီး၊ ပျော်ရွှင်သော မိသားစုများနှင့် မပျော်ရွှင်သော မိသားစုများ မည်သို့ တူညီပြီး ကွဲပြားသည်ကို သတိပေးသည်။
မြူရီရယ် ပရစ်ချက်သည် တိုင်လာဖန်တီးထားသော အမျိုးသမီးများထဲတွင် ဆွဲဆောင်မှုအရှိဆုံး ဇာတ်ကောင်တစ်ဦးဖြစ်သည်။
" ဟု ဖော်ပြခဲ့သည်။
မီချီကို ကာကူတာနီက "တိုင်လာသည် သူမ၏ ကိုယ်ပိုင်ဘဝများမှ သေးငယ်သော အသေးစိတ်အနုပညာကို ဖန်တီးထားပြီး၊ ၎င်းတို့ကို နွေးထွေးမှုနှင့် သစ္စာရှိစွာ ပုံဖော်ထားသည်။
ဂျွန် အပ်ဒိုက်ကဲ့သို့ပင်၊ သူမသည် အမေရိကန် လူလတ်တန်းစား၏ ကျယ်ပြန့်သော ရှုခင်းကို သူမ၏ စိတ်ကူးယဉ်နယ်မြေအဖြစ် ယူထားပြီး၊ ဝတ္ထု ၁၀ ပုဒ်တွင် မိသားစု၏ ဆန့်ကျင်ဘက် အတိုင်းအတာများကို သူမ၏ အထူးနယ်မြေအဖြစ် သိမ်းပိုက်ထားသည်။
ကာကူတာနီ၊ မီချီကို (၂၈ ဩဂုတ် ၁၉၈၅) "စာအုပ်များ၏ အချိန်များ၊" ထူးသင်း သတင်းစာ သို့သော် ချီကာဂို ထရီဗျုန်းတွင် ဂျွန် ဘလိတ်စ်က ဝေဖန်ရေးတစ်ခု ရေးသားခဲ့သည်။
"ဆူညံပြီး ပြင်းထန်သော စိတ်ကူးယဉ်များ၏ ခေတ်တွင်၊ တိုင်လာသည် ယူဒိုရာ ဝဲလ်တီ၏ အမွေဆက်ခံသူအဖြစ် အမေရိကန် စာရေးဆရာများ၏ မိခင်ဘုံမြေအဖြစ် သူမကိုယ်သူ တည်ထောင်ခဲ့သည်။
တိုင်လာ၏ ဆွဲဆောင်မှုရှိသော အရည်အသွေးများ—သူမ၏ စိတ်ကူးယဉ်လောက၏ ကြီးမားသော ဆွဲဆောင်မှုနှင့် သာယာမှု၊ မသင့်လျော်သူများအတွက် သနားကရုဏာနှင့်၊ သူမ၏ နှစ်သိမ့်ဖွယ်အသံ—သည် သူမ၏ လက်ရာများတွင် ပေါင်းစပ်ဖြည့်စွမ်းထားသော အတုအယောင်သကြားများကို အကန့်အသတ်မရှိ အသုံးပြုခြင်းဖြင့် သိသိသာသာ ရောနှောနေသည်။
" ဘလိတ်စ်၊ ဂျွန် (၂၀ ဇူလိုင် ၁၉၈၆) "အတုအယောင်စိတ်ကူးယဉ်ချိုချိုအတွက်၊ တိုင်လာသည် ဆုရရှိသည်၊" ချီကာဂို ထရီဗျုန်း အက်ဒွပ် ဟိုးဂလန်းက ထူးသင်း သတင်းစာ တွင် "မတော်တဆ ခရီးသွား တွင် မေကွန်း လီရီ၊ အလွန်ဖြူစင်သော်လည်း သာမန်လူသားတစ်ဦးသည် ယုတ္တိဗေဒကို ၎င်း၏ အံ့အားသင့်ဖွယ် နိဂုံးများဆီသို့ လိုက်လံသွားပြီး၊ ဘဝ၏ ဖမ်းဆီးရန်ခက်ခဲသော သဘာဝကို တရားဝင်ဖြစ်စေသည်။
မြူရီရယ်၊ မတော်တဆ ခရီးသွား ၏ အမျိုးသားကို လိုက်လံသိမ်းပိုက်သူနှင့် ကယ်တင်သူသည် စစ်ပြီးနောက် စာပေတွင် အချစ်ဆုံးဇာတ်ကောင်များထဲတွင် နေရာယူထားသည်။
ဟိုးဂလန်း၊ အက်ဒွပ် (၁၁ စက်တင်ဘာ ၁၉၈၈) "အလွန်ကြိုးစားခဲ့သော မဂ္ဂီ အကြောင်း၊" ထူးသင်း သတင်းစာ ကိုးကားချက်များ ပြင်ပလင့်ခ်များ အန်းတိုင်လာ၏ မတော်တဆ ခရီးသွား၊ ရှင်းလင်းချက်ဖြင့် အပြစ်ကင်းစင်သူ တိုင်းမ် မဂ္ဂဇင်း မှ သုံးသပ်ချက် category:၁၉၈၅ အမေရိကန် ဝတ္ထုများ category:သံအမတ် စာအုပ်ဆု–ဆုရလက်ရာများ category:ရုပ်ရှင်အဖြစ် ပြန်လည်ရိုက်ကူးထားသော အမေရိကန် ဝတ္ထုများ category:အန်းတိုင်လာ၏ ဝတ္ထုများ category:ဘော်လ်တီမိုးတွင် ဇာတ်အိမ်တည်ထားသော ဝတ္ထုများ။
ချင်းပြည် (Chinland) အစိုးရ (အင်္ဂလိပ်: Government of Chinland) သည် ချင်းပြည်ကောင်စီက ချင်းပြည် (Chinland) ဖွဲ့စည်းပုံအခြေခံဥပဒေ (၂၀၂၃) အရ ဖွဲ့စည်းလိုက်သော ချင်းပြည် (Chinland) ၏ တော်လှန်ရေးကာလ အစိုးရ ဖြစ်သည်။
ချင်းပြည်အစိုးရအဖွဲ့ ချင်းပြည်အစိုးရအဖွဲ့ကို ချင်းပြည်ကောင်စီ အမိန့်ကြေညာချက် ၁/၂၀၂၄ အားဖြင့် ၂၀၂၄ ခုနှစ်၊ ဖေဖော်ဝါရီ ၄ ရက်တွင် တရားဝင် ဖွဲ့စည်းလိုက်သည်။
+စဉ်အမည်ရာထူးတာဝန်ဝန်ထမ်းအဖွဲ့အစည်း၁။
ပူးပါထန်းဝန်ကြီးချုပ်၂။
ဒေါက်တာရွှေခါးရ်ဝန်ကြီးနိုင်ငံခြားရေးဝန်ကြီးဌာန၃။
ပူးထောင်ဇလျန်ကာကွယ်ရေးဝန်ကြီးဌာန၄။
ပူးရောဘင်ပြည်ထဲရေးဝန်ကြီးဌာန၅။
ပူးစိန်အောင်စီမံကိန်းနှင့် ဘဏ္ဍာရေးဝန်ကြီးဌာန၆။
ဆလိုင်းခရော့စ်ထန်းပညာရေးဝန်ကြီးဌာန၇။
ဒေါက်တာရှာရွန်ပါရ်ကျန်းမာရေးနှင့် အားကစားဝန်ကြီးဌာန၈။
ဆလိုင်းမနာကီးလူသားချင်းစာနာထောက်ထားရေးနှင့် ပြန်လည်ထူထောင်ရေး ဝန်ကြီးဌာန၉။
ဆလိုင်းဂျိုးဇက်လာလ်ရမ်လောမ်အားစီးပွားရေးနှင့် ကူးသန်းရောင်းဝယ်ရေးဝန်ကြီးဌာန၁၀။
ပီးနီရွှေလျန်အမျိုးသမီး၊ လူငယ်နှင့် ကလေးသူငယ်ရေးရာဝန်ကြီးဌာန၁၁။
ပူးမန်အုပ်ခိုင်ဆက်သွယ်ရေးနှင့် နည်းပညာဝန်ကြီးဌာန၁၂။
ပူးထန်ခမ်းလျန်လျှပ်စစ်နှင့် စွမ်းအင်ဝန်ကြီးဌာန၁၃။
ပူးမောင်ဦးလူဝင်မှုကြီးကြပ်ရေးနှင့် ပြည်သူ့အင်အားဝန်ကြီးဌာန၁၄။
ပူးမွှန်းရုန်လျန်စိုက်ပျိုးရေးနှင့် မွေးမြူရေးဝန်ကြီးဌာန၁၅။
ဆလိုင်းဇထောင်ဆောက်လုပ်ရေးဝန်ကြီးဌာန၁၆။
ဒေါက်တာတီလ်နှင်းရှေ့နေချုပ် ဆက်စပ် ဖတ်ရှုရန် ချင်းပြည်ကောင်စီ ချင်းပြည် ကိုးကား ကဏ္ဍ:ချင်းပြည်နယ်၏ အုပ်ချုပ်ရေး။
အီရန်–အစ္စရေး စစ်ပွဲသည် ၂၀၂၅ ခုနှစ် ဇွန်လ ၁၃ ရက်နေ့တွင် အစ္စရေးနိုင်ငံမှ Operation Rising Lion ဟုအမည်ပေးထားသော စစ်ဆင်ရေးဖြင့် အီရန်နိုင်ငံသို့ တိုက်ခိုက်မှုများပြုလုပ်ခဲ့ပြီးနောက် စတင်ဖြစ်ပွားခဲ့သည်။
၎င်းသည် ၂၀၂၄ ခုနှစ်နောက်ပိုင်း ထိုနိုင်ငံနှစ်ဘက်အကြား ထိပ်တိုက်ဖြစ်ပွားသည့် ပထမဦးဆုံး ပဋိပက္ခဖြစ်သော်လည်း အတိုင်းအတာအားဖြင့် ကြီးမား၏။
အီရန်သည် (Operation True Promise III ဟု အမည်ဝှက်ပေးထားသော စစ်ဆင်ရေးဖြင့်) အစ္စရေးနိုင်ငံပေါ်သို့ တိုက်ချင်းပစ် ဒုံးကျည်များဖြင့် ပစ်ခတ်တိုက်ခိုက်၍ လက်တုံ့ပြန်ခဲ့ပြီး အများအားဖြင့် တဲလ်အဗ္ဗစ်မြို့နှင့်ဂျေရုဆလင်မြို့များကို ပစ်မှတ်ထား တိုက်ခိုက်ခဲ့ခြင်းဖြစ်သည်။
ဇွန်လ ၂၀ ရက်နေ့အထိ နှစ်ဖက်စလုံးတွင် ဒဏ်ရာရရှိသူနှင့် ထိခိုက်သေဆုံးသူ ဦးရေ ထောင်ဂဏန်းကျော်ရှိလာခဲ့ပြီး အီရန်ဘက်၌ ၂၂၄ ဦး သေဆုံးခဲ့ပြီး အစ္စရေးဘက်၌ ၂၅ ဦး သေဆုံးခဲ့သည်။
ဤစစ်ပွဲသည် အီရန်မှ ထောက်ပံ့ပေးထားသော ပါလက်စတိုင်း နိုင်ငံရေးလှုပ်ရှားမှုများ၊ ဟားမတ်စ်အဖွဲ့များနှင့် အစ္စရေးတို့ဖြစ်ပွားသည့် ဂါဇာစစ်ပွဲတွင် အစ္စရေး စတင်ပါဝင်လာချိန်မှ အစပြုခဲ့ခြင်းဖြစ်သည်။
အီရန်သည် အစ္စရေးအား ပါလက်စတိုင်းလူမျိုး အရပ်သားများအား သတ်ဖြတ်ခဲ့သည်ဟုလည်း စွပ်စွဲထားသည်။
နှစ်ဖက်စလုံးအနေဖြင့် ၂၀၂၄ ခုနှစ်၏ ဧပြီလတွင် တစ်ကြိမ်နှင့် အောက်တိုဘာလတွင် တစ်ကြိမ် ရင်ဆိုင်တိုက်ခိုက်မှုများဖြစ်ပွားထားပြီး ၂၀၂၅ ခုနှစ်တွင် ပိုမိုပြင်းထန်လာခဲ့သည်။
အစ္စရေး၏ တိုက်ခိုက်မှုကြောင့် အီရန်နိုင်ငံ၏ စစ်ဗိုလ်ချုပ်များနှင့် သိပ္ပံပညာရှင် အများအပြား သေဆုံးခဲ့ရသည်။
အမေရိကန်ပြည်ထောင်စု ပါဝင်မှု အမေရိကန်ပြည်ထောင်စု သမ္မတ ဒေါ်နယ်လ် ထရမ့် လက်ထက်တွင် အမေရိကန်ပြည်ထောင်စုအနေဖြင့် အရှေ့အလယ်ပိုင်းဒေသ၏ လက်ရှိအခြေအနေများနှင့်ပတ်သက်၍ စိုးရိမ်မိကြောင်း ဖော်ပြခဲ့ဖူးလေသည်။
အမေရိကန်ပြည်ထောင်စုသည် အစ္စရေး၏ အဓိကမဟာမိတ်နိုင်ငံဖြစ်ကာ အစ္စရေးအား ဆယ်စုနှစ်များစွာ ထောက်ပံ့ပေးခဲ့ပြီး၊ အီရန်၏ ဒုံးကျည်များကို ပစ်ချရာ၌လည်း ပါဝင်ခဲ့၏။
အီရန်နှင့် အစ္စရေးတို့၏ စစ်ပွဲတွင် အစ္စရေးဘက်မှ ပါဝင်နေသည်ဟုလည်း ပညာရှင်များက ကြိုတင်သုံးသပ်ထားကြ၏။
အစ္စရေး၏ တိုက်ခိုက်မှုများ မပြုလုပ်ခင်က အမေရိကန်ပြည်ထောင်စုနှင့် အီရန်နိုင်ငံတို့သည် နျူကလီးယားဆိုင်ရာ ငြိမ်းချမ်းရေး သဘောတူညီချက်များကို ဆွေးနွေးညှိနှိုင်းထားခဲ့ကြပြီးဖြစ်သော်လည်း တိုက်ခိုက်မှုများ အပြီးနောက် အီရန်နိုင်ငံသည် နုတ်ထွက်သွားခဲ့လေသည်။
၂၂ ဇွန် ဇွန်လ ၂၂ ရက်နေ့တွင် အမေရိကန်ပြည်ထောင်စုသည် အီရန်-အစ္စရေး စစ်ပွဲတွင် အစ္စရေးဘက်မှ လူသိရှင်ကြား ပါဝင်လာခဲ့သည်။
အမေရိကန်သည် B-2 ဗုံးကြဲလေယာဉ်များစေလွှတ်၍ အီရန်ရှိ နျူကလီးယားစခန်းသုံးခုဖြစ်သော Fordow၊ Natanz နှင့် Isfahan တို့ကို တိုက်ခိုက်ခဲ့သည်။
နယူးယောက်တိုင်းမ်သတင်းစာနှင့် ပြောဆိုခဲ့သော အီရန် အရာရှိ သုံးဦး၏ ပြောကြားချက်အရ ၎င်းတိုက်ခိုက်မှုများသည် ဒေသစံတော်ချိန် နံနက် ၂:၃၀ (ယခင်နေ့ UTC ၂၃:၀၀) အချိန်ခန့်၌ ဖြစ်ပွားခဲ့ခြင်းဖြစ်ကြောင်း သိရသည်။
၂၃ ဇွန် ၂၀၂၅ ခုနှစ်၊ ဇွန်လ ၂၃ ရက်နေ့ အာရပ်ဒေသစံတော်ချိန် ၁၉:၃၉ နာရီအချိန်ခန့်တွင် အီရန်နိုင်ငံက ကာတာနိုင်ငံ၊ ဒိုဟာမြို့အနီးရှိ အမေရိကန်ပြည်ထောင်စု လေတပ်မှ အသုံးပြုလျှက်ရှိသော Al Udeid လေတပ်စခန်းအား တိုက်ခိုက်ခဲ့သည်။
ယင်းတိုက်ခိုက်မှုသည် ယမန်နေ့က အမေရိကန်ပြည်ထောင်စု၏ အီရန် နျူကလီးယားစခန်းများအား တိုက်ခိုက်ခဲ့မှုအပေါ် လက်တုံ့ပြန်ခြင်းဖြစ်လေသည်။
၎င်းသည် ၂၀၂၀ ပြည့်နှစ်နောက်ပိုင်း အမေရိကန်ပြည်ထောင်စု၏ စစ်ဘက်ဆိုင်ရာ နေရာတစ်ခုအား အီရန် အနေဖြင့် ဒုတိယအကြိမ်မြောက် တိုက်ခိုက်ခြင်းလည်းဖြစ်သည်။
တိုက်ခိုက်မှုအပြီးတွင် ကာတာနိုင်ငံသည် ၎င်း၏ လေပိုင်နက်အား ပိတ်ခဲ့ပြီး လေယာဉ်ခရီးစဉ်များလည်း လမ်းကြောင်းပြောင်းခဲ့ကြသည်။
သတင်းရင်းမြစ်များစွာ၏ ဖော်ပြချက်အရ အီရန်နိုင်ငံသည် တိုက်ခိုက်မှုမပြုလုပ်မီ နာရီပိုင်းအလိုကတည်းက ကာတာအစိုးရကို အကြောင်းကြားခဲ့သည်ဟု သိရသည်။